শোনিতপুৰ জিলাৰ বালিপৰাত গৰাখহনীয়াৰ কবলত পৰিছে কেইবাখনো গাঁও, ইয়াৰে ৰঙাপৰা বিধানসভা সমষ্টিৰ অন্তৰ্গত ২ নং শান্তিপুৰ গাঁও আজিও চৰকাৰী বিভিন্ন আঁচনিসমূহৰ পৰা বাৰে বাৰে বঞ্চিত হৈ আহিছ।
গাঁওখনৰ মাজেদি বৈ গৈছে জৰাসৰ নৈ। এই জৰাসৰ নৈৰ গৰাখনহীয়াৰ কবলত পৰি এতিয়া গাঁওখনৰ অধিকাংশ লোক সৰ্ৱশ্ৰান্ত হৈ পৰিছে। তদুপৰি গৰাখহীয়াৰ কবলত পৰি কেইৱাটাও পৰিয়ালে গাঁও এৰি গুচি যাব লগীয়া হৈছে।
তাতে আকৌ ভূতৰ ওপৰত দানৱ পৰাদি গাঁওবাসীক প্ৰতাৰনা কৰিছে পঞ্চায়ত প্ৰতিনিধিসকলেও।
উল্লেখযোগ্য যে জৰাসৰ নৈৰ গৰাখহনীয়া ৰোধ কৰি মঠাউৰি নিৰ্মাণৰ বাবে এনৰেগা (MGNREGA) আঁচনিৰ অধীনত পুঁজি আৱন্তন হোৱাৰ পিছত পঞ্চায়ত প্ৰতিনিধিয়ে গাওঁবাসীক মাত্ৰ ২০ দিনৰ বাবে কামত লগাইছিল। কিন্তু সেয়াও এতিয়া ফুটুকাৰ ফেনত পৰিনত হ'ল, কিয়নো ২০ দিনকৈ গাঁওখনৰ অধিকাংশ লোকক এনৰেগাৰ অধীনত কামত লগোৱাৰ পিছত আজি ৫ মাহ উকলি যোৱাৰ পিছতো পঞ্চায়ত প্ৰতিনিধি আৰু তদানিন্তন কনিষ্ঠ অভিযন্তাই আজি পৰ্য্যন্ত তেওঁলোকক প্ৰাপ্য ধন নিদিলে।
গাঁঁওবাসীসকলে প্ৰাপ্য ধন বিচাৰি গ'লে পঞ্চায়ত প্ৰতিনিধিসকলে তেওঁলোকক বিভিন্ন কথা কৈ বিষয়টোৰ পৰা গা এৰাই চলি থাকে বুলিও অঞ্চলটোৰ লোকসকলে অভিযোগ কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
